sasicodes/solvari-1 huggingface dataset:
தன்னைப் பிறப்பின் வழியாக உயர்ந்தவனாகவும் மற்றவரைத் தங்களிலும் தாழ்ந்த இழிமகன்களாகக் கருதும் ஆரியப் பிராமணர்கள் திருக்குறள் கூறும் உயிர் சமத்துவத்தின் அடிப்படையில் மனிதர்கள் மட்டுமல்லர் அனைத்து உயிர்களும் பிறப்பால் சமமே என்னும் உயிர் சமத்துவக் கொள்கைக்கு எதிரானவர்கள் என்பதால் பிராமணர்கள் ஒருக்காலும் அந்தணனாக இருக்க இயலாது என்பது தெளிவு.
எவரிடத்திலும் எப்பொழுதும் எந்த நிலையிலும் மன வெறுப்பு அறிவு வேறுபாடு செயல் வெறுப்பு ஆகிய காரணங்களால் முகச்சுழிப்பும் கடுகடுப்பும் இல்லாமல் அன்புடன் நடந்துகொள்ளும் குளிர்ந்த நீர்மைத் தன்மை இங்கு அந்தண்மை என்ற சொல்லால் சுட்டப்படுவது.
ஆறறிவுடைய மனிதர்களுக்கு மட்டுமல்லாமல் ஓரறிவு முதல் ஐந்தறிவு கொண்ட அனைத்து உயிர்களுக்கும் இச்செவ்விய குளிர்ந்த தன்மை கொண்ட உள்ளத்தோடு பணியாற்றும் பண்புகொண்ட அறவாழ்க்கை வாழும் அறவோர்களே அந்தணர்கள் என்னும் சொல்லுக்குரிய தகுதி உடையவர்கள்.
திருவள்ளுவர் காலத்திலேயே அந்தணர் என்னும் இச்சொல் பிறப்பின் வழியாக ஒரு மக்கட் பிரிவினருக்கு ஆகிவரத் தொடங்கியபோது அவ்வாறு ஒரு பிறவி இல்லை என்று மறுத்துச் சொல்லவே இக்குறளை வள்ளுவர் இயற்றினார் என்பது தெளிவு.
குறிப்பாக தாம் பிரமனின் தலையில் பிறந்தோம் என்னும் கட்டுக்கதைகளைக் கூறும் பிறவிச் செருக்கால் தமக்கு உயர்வுகூறிப் பிற மக்களை விலங்கினும் கீழாக மதிக்கின்ற கீழ்மை உணர்வு கொண்ட ஆரியப் பிராமணர் அந்தணர் ஆக மாட்டார்.
எனவே பிராமணர் என்னும் சொல் அந்தணர் என்னும் சொல்லுக்கு எதிர்ச் சொல் என்பதை ஆணித்தரமாகச் சொல்லவே இக்குறள் வள்ளுவப்பெருந்தகையால் இயற்றப்பட்டது.
தன்னைப் பிராமணன் என்பவன் அந்தணனாகும் தகுதியை இழக்கிறான் ஒருவன் தன்னைப் பிராமணன் என்று சொல்லிவிட்டாலே அவன் அந்தணனாக இருக்கும் தகுதியை இழந்து விடுகின்றான் என்பதால் பிராமணர் அல்லாதோர்களில் இருந்தே அந்தணர்கள் தோன்ற முடியும் என்பது தானே விளங்கும்.
நாகசாமியின் விளக்கம் ஒரு மநுவாதி மனித விரோத ஆரியப் பிராமணரின் வெற்றுக் கூச்சலே என்பதும் அவர் விளக்கம் திருக்குறள் ஆசிரியரின் கருத்துக்கு முற்றிலும் எதிர்மறையான விளக்கம் என்பதும் இங்கு நிறுவப்பட்டது.
வெள்ளம் போல் தமிழர் கூட்டம் வீரங்கொள் கூட்டம் அன்னார் உள்ளத்தால் ஒருவரே மற் றுடலினால் பலராய்க் காண்பார் கள்ளத்தால் நெருங்கொணாதே எனவையம் கலங்கக் கண்டு துள்ளும் நாள் எந்நாளோ புரட்சிக்கவிஞர் பாரதிதாசன் குறளறம் தொடர்ந்து பேசுவோம் திருக்குறள் ஆரிய சாத்திர நூற்களின் வழிநூலா?
பொங்கு தமிழர்க்கு இன்னல் விளைத்தால் சங்காரம் நிசமெனச் சங்கே முழங்கு பாவேந்தர் பாரதிதாசன் இப்போது இந்தக் கேள்வியின் அவசியம் ஏன் வந்தது என்று தமிழ் கூறும் நல்லுலகம் நினைக்கலாம்.
திருக்குறள் ஆரிய சாத்திரங்களிலிருந்து தொகுக்கப்பட்ட ஒரு வழிநூலே என்றும் குறிப்பாக பிறப்பின் அடிப்படையில் மனிதர்களைப் பிராமணர் சத்திரியர் வைசியர் சூத்திரர் என்று தரப்படுத்தி பிராமணருக்கு ஏனையோர் கீழ்நிலை என்றும் குறிப்பாக சூத்திரர் பிராமணருக்கு அடிமை ஊழியம் செய்யவே கடவுளால் படைக்கப்பட்டவர் என்று சொல்லும் நால்வருண வருணாசிரம தருமத்தைத் தூக்கிப்பிடிக்கும் மனுதரும சாத்திரத்தைப் பின்பற்றியே திருக்குறள் எழுதப்பட்டது என்றும் ஆங்கிலத்தில் நூல் எழுதியுள்ளார் தமிழ்நாட்டில் வசிக்கும் முனைவர்.நாகசாமி என்னும் ஓர் ஆரியர் இவர் தொல்லியல் அறிஞர் என்றும் கல்வெட்டு ஆய்வாளர் என்றும் அறியப்பட்டவர் திருக்குறள் ஆரிய தர்ம சாத்திரங்களின் வழிநூல் என்றும் தமிழ்நாடு என்று எதுவும் தமிழர்களுக்குக் கிடையாது என்றும் இது பண்டைய சமற்கிருத சாத்திரங்களில் ஆரியதேசம் என்றே அறியப்படுகின்றது என்றும் இவர் வெளியிட்டுள்ள ஆங்கில நூலில் எழுதி நிறுவ முனைந்துள்ளார்.
உண்மைக்குப் புறம்பான கருத்துக்களையும் உண்மையைத் திரித்தும் இவர் நிறுவ முயலும் கருத்துக்கள் திருக்குறளின் மாண்பை ஒருக்காலும் சிதைக்க இயலாது.
ஆயினும் தமிழர்களின் கலை பண்பாடு வரலாறு சமயம் மெய்யியல் வழிபாடு உள்ளிட்ட அனைத்துக் கூறுகளும் ஆரியர்கள் போட்ட பிச்சை என்றும் மொத்த இந்தியாவும் ஆரிய தேசமே என்னும் ஒற்றைக் கலாச்சாரத்தை ஆட்சிக்கு உள்ளும் வெளியும் நிலைநிறுத்த முற்படும் பாசிச சக்திகள் செய்யும் பல்வேறு முயற்சிகளின் ஒரு பரிமாணமே திரு.நாகசாமியின் இம்முயற்சி என்பதை இணையதளத்தில் வெளிவந்துள்ள பின்வரும் காணொளி வெளிச்சம்போட்டுக் காட்டும்.
ராஜீவ் மல்கோத்திரா என்னும் வடஇந்திய ஆரியர் தமிழ் நாட்டில் பலநூறு தலைமுறைகளாகத் தமிழர்களோடு தமிழர்களாக வாழும் கருப்பு ஆரியரான முனைவர் நாகசாமியைக் காணும் பேட்டியில் இவ்விரு ஆரியர்களும் கூறும் விஷமத்தனமான கருத்துக்களைக் கேட்டு கொதிக்கும் உங்கள் ரத்தம் சொல்லும் ஏன் இன்னும் இக்காணொளியை மறுத்தும் இந்நூலுக்கு மறுப்பும் எழுதாமல் மென்மையான கட்டுரை எழுதுகிறீர்கள்?
இக்காணொளி ஆங்கிலத்தில் வெளிவந்துள்ளதால் ஆங்கிலத்தில் வெளிவந்த இந்நூல் உலகெங்கிலும் பேசப்படுகின்றது குறிப்பாக வடஇந்தியாவில் இந்நூல் முக்கியத்துவம் பெறுகின்றது என்ற நோக்கில் இந்நூலுக்கு ஒரு மறுப்புநூல் தமிழிலும் ஆங்கிலத்திலும் எழுதவேண்டியது மிகமிக அவசியம்.
ஆங்கிலத்தில் வெளிவரும் மறுப்பு நூல் தமிழறியாத அறிவுலகத்துக்கு உண்மையைத் தெரிவிக்கப் பயன்படும் தமிழில் வெளிவரும் மறுப்பு நூல் தமிழர்களுக்குப் பயன்படுவதற்கு ஏதுவாக இருக்கும்.
ஆரியரான திரு.நாகசாமி திருக்குறளைப் பற்றி ஏன் இப்படியொரு பொய்யான நூலை ஆங்கிலத்தில் எழுதி வெளியிடவேண்டும் என்பதைத் தமிழர்கள் சரியாக விளங்கிக்கொள்ள வேண்டும்.
உலகப்பொதுமறை திருக்குறளுக்கு ஒப்பிட்டுச் சொல்லுமளவு ஒரு அறம்நீதிவாழ்வியல்நெறி பேசும் நூல் உலகெங்கிலும் உள்ள எந்நாட்டு இலக்கியத்திலும் இல்லை.
பெரும்பாலான நாடுகளின் அரசுமதமாகக் கிறித்துவமதம் விளங்குவதால் பைபிள் அந்தந்த நாட்டு அரசுகளின் துணையால் அந்தந்த நாட்டு மொழிகளில் மொழிபெயர்க்கப்பட்டது என்பதால் பைபிள் எண்ணிக்கையை திருக்குறள் எண்ணிக்கைக்கு ஒப்பிட இயலாது.
எந்நாட்டு அரசுகளின் உதவியுமின்றி நூலின் கருத்துப் பொருண்மை ஒன்றால் ஈர்க்கப்பட்ட பன்னாட்டு அறிஞர் பெருமக்களின் தனிமுயற்சியின் துணைகொண்டு மட்டுமே அதிகமான பன்னாட்டு மொழிகளில் மொழிபெயர்க்கப்பட்ட ஒரே நூலாக விளங்குகிறது திருக்குறள்.
ஈராயிரம் ஆண்டுகளுக்கும் மேலாக இப்பெருமையினைத் தாங்கி நிற்கும் திருக்குறளின் பெருமைகண்டு தாங்கொணாப் பொறாமை மேலிட்டு அந்நூலினை விழுங்கிச் செரித்துவிடத் துடிக்கின்றனர் ஆரியர்கள்.
இங்கு ஆரியர்கள் என்று குறிப்பிடப்படுபவர்களில் ஆரியக் கொள்கையைத் தூக்கிப்பிடிக்கும் தமிழரும் அடக்கம் என்பதைக் கவனத்தில் கொள்க.
பொங்கு தமிழர்க்கு இன்னல் விளைத்தால் சங்காரம் நிசமெனச் சங்கே முழங்கு என்று சங்ககாலம் தொட்டு முழங்கிவரும் பாரதிதாசர்களால் அவ்வப்போது இடர்களையப்பட்டுத் தமிழன்னையின் மணிமுடி மகுடத்தில் ஒளிரும் மாணிக்கமாக திருக்குறள் போற்றப்பட்டு வருகின்றது.
என்றாலும் தமிழகத்தில் வாழ்ந்துவரும் ஆரியர்கள் வாய்ப்புக் கிடைக்கும்போதெல்லாம் திருக்குறளுக்கு எதிராக எழுதுவதையோ அல்லது திருக்குறளை ஆரியக் கருத்தியலில் அடைக்க முயல்வதையோ செய்யத் தவறுவதேயில்லை.
தமிழ்நாட்டில் வசிக்கும் ஆரியர்கள் அனைவரின் வீட்டிலும் ஆரியரின் தாய்மொழியான வடமொழி பேசப்படுவதில்லை ஏனெனில் வடமொழி என்னும் ஆரியம் உலகவழக்கு அழிந்து ஒழிந்து சிதைந்து செத்துப் போய்விட்டது.
ஆயினும் தமிழ் அவர்களின் தாய்மொழி அன்று என்பதிலும் வடமொழி செத்துவிட்டாலும் அதன்பின்னர் ஆரியர்கள் உருவாக்கிக்கொண்ட அரைச்செயற்கை மொழியான சமற்கிருதமே உயர்வான மொழியென்றும் உறுதியாகப் பேசுபவர்கள் சமற்கிருதம் தேவமொழி என்றும் தமிழ் நீசமொழி என்றும் நம்மிடமே உரக்கப் பேசுவார்கள்.
தமிழர்களுக்கு நலம்பயக்கும் திட்டங்கள் எதுவாயினும் சரி அல்லது காவிரி உள்ளிட்ட தமிழர்களின் உரிமைகள் தொடர்பான எவையாக இருந்தாலும் சரி வரிந்து கட்டிக்கொண்டு எதிர்நிலைக் கருத்தியல்களைப் பரப்புவதில் முழுமூச்சுடன் ஈடுபடுவர்.
ஆரிய தரும சாத்திரங்களுக்கும் திருக்குறளுக்கும் தத்துவ அடிப்படையில் எந்தத் தொடர்பும் இல்லை என்று நிறுவ பிறப்பொக்கும் எல்லா உயிர்க்கும் சிறப்பொவ்வா செய்தொழில் வேற்றுமையான் என்னும் குறள் ஒன்றே போதும்.
பிறப்பினால் அனைத்து உயிர்களும் ஓர் நிலைசமம்ஒக்கும் அவ்வுயிர்கள் வாழும் உடல்களின் தன்மையைப் பொருத்தும் தொழிற்படும் செய்தொழில் பொருத்தும் உயிர்களின் சிறப்புகள் வேறுபடுகின்றன என்கிறார் பொய்யாமொழிப் புலவர்.
காட்டாக தொடு உணர்ச்சி மட்டுமே கொண்ட ஓரறிவு உயிரான மரம் நாம் வெளியிடும் கரியமில வாயுவை காற்றில் இருந்து சுத்திகரித்து நீக்கி நமக்கான உயிர்வளி என்னும் ஐ வெளியிடுகின்றது சூரிய ஒளியின் துணைகொண்டு தனக்கான உணவையும் ஏனைய உயிர்களுக்கான உணவாக இலைகளையும் காய்களையும் பழங்களையும் உற்பத்தி செய்கின்றது.
கடும் தட்பவெட்பச் சூழல்களில் தன்னைக் காத்துக்கொள்ளக் கடுமையாகத் தனியே போராடுகின்றது ஏனென்றால் மரங்களால் நடக்கவோ ஓடவோ பறக்கவோ இயலாதல்லவா?
ஒவ்வொரு பூக்களுமே சொல்கிறதே வாழ்வென்றால் போராடும் போர்க்களமே என்று ஓருயிர்த் தாவரத்தின் வலியைக் காட்சிப்படுத்துகின்றார் தற்காலத் தமிழ்க் கவிஞர் பா.விஜய்.
இத்துணை சேவைகளைத் தன் சக உயிர்களுக்குச் செய்யும் ஓருயிர்த் தாவரத்தைக் காட்டிலும் ஆறறிவு மனிதப்பிறவிகளாகிய நாம் எவ்வகையில் உயர்ந்தவர்கள்?
மனிதர்களாகிய நாம் நம் அனைத்துத் தேவைகளுக்கும் மற்ற உயிர்களைக் கொன்றும் தொழிநுட்ப வளர்ச்சி என்ற பெயரால் ஏனைய உயிர்களின் வாழ்வாதாரங்களைப் பாழ்படுத்தியும் வருங்காலத்தில் இப்புவியை உயிர்கள் வாழ்வதற்குத் தகுதியற்ற பாழிடமாக ஆக்கும் போக்கில் கேவலமாகவே வாழ்ந்து வருகின்றோம்.
மனித வாழ்வு என்பதே ஏனைய உயிரினங்களின் நல்வாழ்வைச் சார்ந்தது ஏனைய உயிர்களின் வாழ்வுரிமையைப் பாதுகாப்பதால் மட்டுமே மனிதகுலம் தன்னைப் பாதுகாக்க இயலும் என்பதை ஈராயிரம் ஆண்டுகளுக்கு முன்பே உணர்ந்திருந்த தமிழர்களின் அறநூல் திருக்குறள் சொல்லும் பிறப்பொக்கும் எல்லா உயிர்க்கும் என்னும் அனைத்து உயிர்களுக்கான சமநீதித் தத்துவம் எங்கே?
ஆரிய பிராமணர்குலம் ஒன்றன் நன்மையையே கருத்தில்கொண்டு பிறப்பின் அடிப்படையில் மனிதர்களைச் சூத்திரர்கள் என்னும் இழிமக்களாக்கி அவர்களை என்றும் ஆரியப் பிராமணர்களுக்கு அடிமைப்படுத்த வடிவமைக்கப்பட்ட மனுதருமம் சநாதன தருமம் என்ற பெயர்களில் உலாவரும் பாசிச மனிதவிரோத ஆரிய தர்ம சாத்திர நூற்கள் எங்கே?
எவ்வகையிலாவது இவ்விரண்டு நூற்களையும் ஒப்பிடவே இயலாதபோது திருக்குறளை ஆரிய தர்ம சாத்திரங்களின் சுருக்கம் என்று சொல்லும் அடாவடித்தனத்தை நூலில் வடித்த ஆரியருக்கு நாம் வடிக்கும் பொருத்தமான மறுப்பு நூல் ஒன்றே காலத்தை வென்ற விடையாக அமையும்.
கிருஷ்ணன் என்னும் தனித்தமிழனாக மறுப்பு நூல் எழுதுவதைப் பார்க்கிலும் யாழ் போன்ற உலகத்தமிழர்களை ஒன்றிணைக்கும் தளத்தில் தொடர் கட்டுரையாக எழுதினால் உலகத்தமிழர்களின் அறிவார்ந்த பங்களிப்புடன் ஒரு நிறைவான நூலாக வெளிவரும் வாய்ப்புகள் அதிகம் என்று உணர்ந்ததால் இந்நூலைத் தொடர்கட்டுரையாக எழுத முனைகின்றேன்.
மனிதகுல விரோத நூலாகிய சநாதன மனுதரும சாத்திர நூற்களின் சுருங்கிய வடிவமே திருக்குறள் என்று கொடுமை பறையும் ஆரியப் பேரினவாதப் பாசிச நூல் சொல்லும் மையக் கருத்துக்களின் சுருக்கத்தையும் அந்நூலின் ஒவ்வொரு கருத்துக்குமான பதிலாக ஒவ்வொரு கட்டுரையுமாகத் தொடர்ந்து எழுத உள்ளேன்.
தமிழர்கள் அனைவரும் ஒவ்வொரு கட்டுரையையும் திறனாய்வு செய்து குறைகளைச் சுட்டி தங்களின் கருத்துக்களைத் தெரிவித்தால் ஒரு வலிமையான நூலாக இத்தொடர் கட்டுரைகள் உருவெடுக்கும்.
பொங்கு தமிழர்க்கு இன்னல் விளைத்தால் சங்காரம் நிசமெனச் சங்கே முழங்கு பாவேந்தர் பாரதிதாசன் தமிழ் அந்தணர்களும் தமிழ் பார்ப்பனர்களும் ஆரியர்களின் வேதப் பரப்புரைகளால் கவரப்பட்டார்கள் தமிழ் அந்தணர்பார்ப்பனர்களில் சிலரைப் பிராமண சாதிக்கு மாற்றிய ஒன்றை மட்டுமே ஆரியமயமாக்கம் செய்ய முடிந்தது.
தமிழ் மண்ணில் சத்திரியர் இல்லை சத்திரியர்கள் என்ற இனம் தமிழ் மண்ணில் எப்போதும் இல்லை ஜார்ஜ் மன்னர் எவ்வளவு சத்திரியரோ ஷாஜகான் எவ்வளவு சத்திரியரோ அலெக்சாண்டர் எவ்வளவு சத்திரியரோ அவ்வளவே தமிழ் மன்னர்களும் சத்திரியர்கள் ஆவார்கள்.
மேல்வருணத்தார் மூவருக்கும் பணிவிடை செய்யும் அடிமைத்தொழில் செய்யும் சூத்திரர்கள் என்ற ஒரு வகுப்பார் தமிழ் மண்ணில் எப்போதும் இருந்ததில்லை.
அவரவர் பொருளாதார வசதிகளைப் பொறுத்து பல்வேறு தொழில்களைவும் வேலைகளையும் செய்து ஊதியம் பெற்றோர் சூத்திரர்கள் என்று முத்திரை குத்தப்படவில்லை.
அவரவர் வாய்ப்பைப் பொறுத்து வணிகராகவோ வேளாளராகவோ தொழில் செய்வோராகவோ பணியாற்றும் எவரும் வாய்ப்பு வசதி படிப்பு முயற்சி ஆகியவற்றால் செய்தொழிலை மாற்றிக்கொள்ள எத்தடையும் தமிழகத்தில் இருந்ததில்லை.
நாடாளும் மன்னன் வாரிசின்றி இறந்தால் கடைக்கோடி வாழ்க்கைத்தரத்தில் வாழும் மனிதனும் கூட பட்டத்துயானை மாலையிட்டால் நாடாளும் மன்னன் ஆக்கப்பட்டான் அப்படி மன்னன் ஆனவன் கரிகால் சோழன்.
தமிழ்ப் பார்ப்பனரும் அந்தணரும் ஆரியப்பிராமண வருணத்தில் இணைந்தனர் தமிழர்களைவிட நாகரிகத்தில் பன்மடங்கு கீழ்நிலையில் இருந்து நாடோடிக்கூட்டமாக வடஆரியர்கள் தமிழ்நாட்டுக்கு வந்தேறிய காலங்களில் அவர்களின் வெள்ளை நிறத்தால் கவரப்பட்ட தமிழர்கள் அவர்தமக்குச் சிறப்பிடம் கொடுத்ததன் விளைவாக தமிழ் அந்தணர்களையும் தமிழ்ப் பார்ப்பனர்களையும் கூட்டுச் சேர்த்து ஆரியர்களால் பிராமணர்கள் என்ற ஒரு வருண வகுப்பைத் தமிழ் மண்ணில் உருவாக்க இயன்றது.
தமிழகத்தை ஆண்ட மன்னர்களை அண்டி அவர்களுக்குச் சத்திரியப் பட்டம் கொடுத்து வேள்விகளைச் செய்ய வைத்து தங்கள் நிலையை உயர்த்திக் கொள்ள முடிந்த ஆரியர்களால் மனுவருணப்படி தமிழ் மன்னர்களுக்கு சணலால் பூணூல் அணிவித்து ஆரிய சத்திரியர்களாக்க முடியவில்லை.
மேலும் இவர்கள் சூத்திரர் ஆக்கக் கருதிய வேளாளர்களில் பலர் சிற்றரசர்கள் ஆக இருந்ததாலும் வேளாளர் சிற்றரசர்களுடன் தமிழக முடிமன்னர்கள் திருமண உறவு கொண்டிருந்த முறைமையையும் மாற்ற ஆரியர்களால் இயலவில்லை.
வேளாளர்கள் பலரும் முடிமன்னர்களின் அவையில் முதலமைச்சர் பெரியபுராணம் இயற்றிய அநபாய சோழனின் முதலமைச்சர் சேக்கிழார் பெருமான் ஒரு வேளாளர் உள்ளிட்ட முக்கிய பதவிகளைப் பெறுவதையும் ஆரியர்களால் தடுத்து நிறுத்த இயலவில்லை.
வைக்கோல் திரியால் பூணூல் அணியும் வைசியர் தமிழகத்தில் இல்லை வணிகர்களுக்கு வைக்கோல் திரியால் ஆன பூணூலை அணிவித்து ஆரிய வைசியனாக ஆக்க பிராமணர்களால் இயலவில்லை.
ஆயினும் தொடர்ந்து ஏதேனும் ஒரு வகையில் தமிழக சமூகத்துக்குள் வருண அமைப்பைப் புகுத்தும் தங்கள் முயற்சியை ஆரியர்கள் ஒருபோதும் கைவிட்டதில்லை.
வருணக்கட்டுப்பாட்டுக்கான மூளைச்சலவைக் கருவியே பகவத்கீதையின் இடைச்செருகல் ஸ்லோகங்கள் வடநாட்டில் மக்கள் தாமாகவே முன்வந்து நால்வருணக் கட்டுப்பாட்டின்படி அவரவருக்கு விதிக்கப்பட்ட கருமங்களை மனம் உவந்து ஏற்கும் வகையில் இறைமை என்னும் கோட்பாட்டின் மேல் மூளைச்சலவை செய்து கட்டிஎழுப்பும் முயற்சியாக ஆரியப் பிராமணர்கள் மகாபாரத இதிகாசத்தில் போர்க்களத்தில் அருச்சுனனுக்கு கிருஷ்ண பகவானால் அறிவுரை சொல்லப்பட்டதாக எழுந்த பகவத்கீதை என்னும் நூலில் தங்கள் மேலாதிக்கத்தை நிலைநிறுத்தும் எண்ணத்தில் பல இடைச்செருகல்களைச் செய்துவிட்டனர்.
இச்சுலோகம் சூத்திரர்கள் என்னும் மனிதர்களை வருண முறைப்படி விதிக்கப்பட்ட அடிமை உடலுழைப்பைத் தொடர்ந்து செய்விக்க இறைவன் பெயரால் மூளைச்சலவை செய்ய எழுதப்பட்டது.
அடிமையாக இருந்தே இறைவனை அடையும் பக்குவம் என்று ஒன்றை சூத்திரனின் மூளையில் புகுத்திவிட்டால் எந்த அடக்குமுறைக்கும் அவசியம் நேராது அவனே அடங்கிப் பணி செய்வான் அல்லாவா?
இச்சுலோகத்தின் மூலம் பிராமணரைத் தவிர ஏனைய வருணத்தாருக்கு இறைவனை அடையும் வழியாக அவனனவன் பிறந்த வருணத்தின் தொழிலையே தொடர்ந்து செய்ய வேண்டும் என்ற உளவியல் ரீதியான மனமாற்றத்தையும் ஈடுபாட்டையும் ஆரியப்பிராமணர்கள் உருவாக்கினார்கள் தொடர்ந்து இந்நிலையைத் தக்கவைக்க முயற்சி செய்கிறார்கள்.
இச்சுலோகத்தின் மூலம் பிராமணரைத் தவிர ஏனைய வருணத்தார்கள் அவரவருக்கு விதிக்கப்பட்ட தொழில்களை மட்டுமே செய்யவேண்டும் பிற வருணத்தாருக்கு விதிக்கப்பட்ட தொழில்களுக்கு மாறக்கூடாது குறிப்பாகப் பிராமணர்களின் வேதக் கல்விக்கோ வேள்வித் தொழிலுக்கோ முயற்சி செய்யக் கூடாது என்ற உளவியல்ரீதியான மனத்தடையைச் செவ்வனே உருவாக்க இச்சுலோகம் மூலம் ஆரியப்பிராமணர்கள் உருவாக்கினார்கள்.
இச்சுலோகத்தின் மூலம் பிராமணனைத் தவிர்த்த ஏனைய மூன்று வருணத்தாரும் குற்றம் பாவம் உள்ளிட்ட எக்காரணத்தைக் கொண்டும் தங்களுக்கு விதிக்கப்பட்ட தொழிலை விட்டுவிட்டுச் செல்லக்கூடாது என்ற உளவியல்ரீதியான மனத்தடையை ஆரியப்பிராமணர்கள் இறைவனின் பெயரால் உருவாக்கினார்கள்.
குறிப்பாக ஒரு சூத்திரன் தனது எஜமானன் கொலையே செய்யச் சொன்னாலும் கொலை பாவம் என்று கருதி தனது எஜமானன் ஏவிய செயலைச்செய்யாமல் இருந்துவிடக் கூடாது என்ற கீழ்ப்படியும் ஒழுங்கைக் கடவுளின் பெயரால் சுயகருமம் என்று நிலைநிறுத்தவே எழுதினார்கள்.
இதற்கு சுவாமி பக்தி வேதாந்த பிரபுபாதா அவர்கள் தரும் விளக்கம் பகவானின் அங்க உறுப்பாகத் தன்னை எப்போதும் நினைப்பதே துறவின் உண்மையான பொருளாகும்.
எனவே பகவானின் அங்க உறுப்பான ஒருவன் தனது செயல்களின் பலனைத் தானே நுகர்வதற்கு எவ்வித உரிமையும் இல்லை பகவானாலேயே அனுபவிக்கப்படவேண்டும்.
ஆரிய நலனுக்கான பிராமண சுயநலத்தின் உந்துதலால் சுவாமி பிரபுபாதா உதிர்த்த யோகத்தின் பக்குவநிலையைப் புரிந்து கொள்ள பின்வரும் விளக்கம் உதவும்.
துப்புரவுத் தொழிலாளி வீட்டில் பிறந்த ஒருவனுக்கு கல்வி கற்று உயர்நிலை பெறவேண்டும் என்று ஆசை வரவே கூடாது ஏனெனில் அவன் சுயகருமத்தை விடக்கூடாது என்னும் கட்டாயம் இருகிறது.
இராமராஜ்ஜியத்தில் சம்பூகன் என்னும் சூத்திரன் மோட்சமடையத் தவம் செய்து இராமபிரானால் தலைவெட்டப்பட்டு இறந்த உத்தர இராமாயணக் கதை இதற்குத் தலைசிறந்த உதாரணம்.
யோகத்தின் பக்குவநிலை என்னும் கருமாந்திரத்தின் மோசடியை விளக்கும் கதை ஒருவன் சூத்திர துப்புரவுத் தொழிலாளி வீட்டில் பிறக்கிறான் எனவே அவனது சுயதருமம் துப்புரவுத் தொழில் ஆகிவிடுகிறது.
கிருஷ்ண உணர்வுடைய அவன் தன்னைப் பகவானின் அங்கமாக உணர்கிறான் அவன் பகவானுக்காகவே மலம் அள்ளுவதாகக் கருதுவதால் மலத்தின் துர்நாற்றம் அவனைப் பாதிக்காமல் கீதையில் பகவான் உறுதியளித்தபடி பகவானையே சென்றடைகின்றது மலம் அள்ளும் கருமாந்திரத்தை அவனால் எளிதில் செய்ய முடிகிறது.
கிருஷ்ண உணர்வற்ற ஏனைய மலம் அள்ளும் சூத்திரர்கள் மலத்தின் துர்நாற்றத்தைச் சகித்துக்கொள்ள பட்டைச்சாராயம் குடித்துத் தங்கள் உடல்நலனை இழக்கிறார்கள் என்பதை இங்கு வாசகர்கள் கவனிக்க வேண்டும்.
இப்படி பகவானுக்காக மலம் அள்ளும் இறைத்தொண்டினால் கிட்டும் தெய்வீக ஆனந்தத்தைத் தவிர வேறு சுகம் எதுவும் காணாமல் இருப்பதற்கு அவன் பழகிவிடுகிறான்.
மதம் ஒரு அபின் போன்ற போதைப்பொருள் என்னும் மார்க்சின் தத்துவத்தை விளக்கும் பிரபுபாதா மதம் ஒரு அபின் போன்ற போதைப் பொருள் என்று காரல் மார்க்ஸ் சொன்ன தத்துவத்துக்கு இதுவரை எனக்குப் புரியாமல் இருந்தது காரல் மார்க்ஸ் தத்துவத்துக்கான சரியான விளக்கத்தை பிரபுபாதா அவர்களின் பகவத்கீதை விளக்கம் தருகின்றது.
இறுதியாக சம்ஸ்கிருத சாஸ்திரங்களின் மொத்த உண்மை உருவமாக பகவத்கீதை இருக்கிறது என்பது சரிதான் பக்தி என்னும் இனிப்பு தடவிய நால்வருண நஞ்சை நயமான சொற்களில் வார்த்தெடுத்து அடிமைகள் தாமாகவே முன்வந்து ஆரியப்பிராமணர்களின் வருணதர்மத்தைக் காக்கும் வகையில் பின்னப்பட்டுள்ள நூல் பகவத்கீதை.
திருக்குறளின் உயர்வும் பகவத்கீதையில் செருகப்பட்ட கீழ்மை ஸ்லோகங்களும் இறைவன் மனிதனுக்குச் சொன்னதாக பிறப்பின் அடிப்படையில் நால்வருணங்களை இறைவனாகிய நானே உருவாக்கினேன் சாதுர்வர்ண்யம் மயாஸ்ருஷ்டம் என்று இறைவன் திருப்பெயரால் பகவத்கீதையில் ஸ்லோகங்களை இடைச்செருகல்கள் செய்து ஆரியர்கள் முழங்கும் கீழ்த்தரமான சுயதரும சித்தாந்தத்தை நோக்கும்போது மனிதரான திருவள்ளுவர் தம் சகமனிதர்களுக்குச் சொன்ன உயிர் சமத்துவத் தத்துவம் பேசும் பிறப்பொக்கும் எல்லா உயிர்க்கும் என்னும் திருக்குறள் அறம் ஞாலத்தினும் மாணப் பெரியது முற்றிலும் உயர்ந்தது.
ஆரியன் கண்டாய் தமிழன் கண்டாய் என்று என்னதான் திருநாவுக்கரசர் போன்ற அருளாளர்கள் இறைவனின் திருப்பெயரால் சமாதான அறிவுரை சொன்னாலும் ஆரியம் மட்டுமே உயர்ந்தது தமிழ் ஆரியத்தின் அங்கம் என்று கீழ்மைப்படுத்தும் செரித்து விழுங்கத்துடிக்கும் நாகசாமிகள் போன்ற ஆரிய இனவாதிகள் முளைத்துக் கொண்டேதான் இருப்பார்கள் போரிட்டுத் தோற்றுக் கொண்டேதான் இருப்பார்கள்.
தன் முயற்சியில் மனம் தளராத விக்கிரமாதித்தன் கதையில் வரும் முருங்கை மரம் ஏறும் வேதாளத்தைப் போல தமிழ்ப் பண்பாட்டையும் மெய்யியலையும் விழுங்கத் துடிக்கும் ஆரியர்களின் விடா முயற்சி தொடர்ந்து கொண்டுதான் இருக்கும்.
உலகவழக்கு அழிந்து ஒழிந்த எழுத்து வடிவமில்லாத ஆரிய மொழிக்குச் சொந்தக்காரர்கள் என்றும் சிதையா சீரிளமை கொண்ட தமிழன்னையைக் கண்டு பொறாமை கொள்வதும்போரிடுவதும் தொடர்ந்துகொண்டுதான் இருக்கும்.
வெள்ளம் போல் தமிழர் கூட்டம் வீரங்கொள் கூட்டம் அன்னார் உள்ளத்தால் ஒருவரே மற் றுடலினால் பலராய்க் காண்பார் கள்ளத்தால் நெருங்கொணாதே எனவையம் கலங்கக் கண்டு துள்ளும் நாள் எந்நாளோ புரட்சிக்கவிஞர் பாரதிதாசன் குறளறம் தொடர்ந்து பேசுவோம் ஆய்வுக் குறிப்புகள் .
பொங்கு தமிழர்க்கு இன்னல் விளைத்தால் சங்காரம் நிசமெனச் சங்கே முழங்கு பாவேந்தர் பாரதிதாசன் விதிவிலக்குகளைச் சான்றாகக் காட்டி இதுதான் விதியாக இருந்தது என்று சொல்வது சரியா?
அதவிட்டா அடுத்த சாட்சி சூரியநாராயண சாஸ்திரின்ற பரிதிமாற்கலைஞர் இவ்விரு பிராமணர்களும் விதிவிலக்காகக் கொள்ளப்படவேண்டியவர்கள்.
இவர்கள் குற்றம் சொல்வதை நம்பி ஒட்டு மொத்த பிராமணர்களையே நால்வருணச் சாதியப் புகுத்துனவுங்கன்னு குற்றம் சொன்னா எப்பிடிப்பா?என்றார் நண்பர்.
தமது சுயநலத்துக்காகத் தாங்கள் தூக்கிப் பிடிக்கும் நால்வருணத் தத்துவத்தை பிராமணர்கள் மறுப்பார்கள் என்று எப்படி எதிர்பார்க்க முடியும்?
பிராமணர்களின் நால்வருணத் தத்துவங்கள் மனிதகுலத்துக்கு விரோதம் என்று அவர்களுக்குள்ளேயே எழும் கலகக் குரல்கள் குறைவாகத்தானே இருக்கமுடியும்?
தொல்காப்பியரின் சாட்சியம் சரிப்பா தமிழ் இலக்கியம் தொல்காப்பியம் படைத்த தொல்காப்பியரைப் பிராமணராக்கி திரனதுமாக்கினியர்ன்னு நாமகரணம் சூட்டி அகத்தியர் என்னும் ஆரிய பிராமண முனிவரின் சீடர்னுட்டு கத விடுறாங்கல்லப்பா அவர் சொன்னதச் சொல்றேன் கேளு மேலோர் மூவர்க்கும் புணர்த்த கரணம் கீழோர்க்கு ஆகிய காலமும் உண்டே.
ஆரியர்களால் மூளைச்சலவை செய்யப்பட்டு ஆரியர் கருத்துக்களை ஆரியர்களைவிட அதிகமாக நேசிக்கும் எமது நண்பரைப்போன்ற தமிழர்கள் ஆடும் ஆட்டம் அவர்களைக் காட்டிலும் பன்மடங்கு உக்கிரமாக இருக்கும்.
கொஞ்சம் பொறுப்பா போல மனுதர்மமும் நெறைய மாற்றங்களைச் சந்திச்சு வந்திருக்கு யுகத்துக்கு யுகம் அது மாறும் மனுதர்மத்தைப் பற்றிய முழு உண்மையும் தெரியாமல் ஒங்கட்டுரைகள் இருக்கின்றன என்றார்.
அப்படியா இருந்தாலும் மனிதகுலத்தை பிறப்பின் அடிப்படையில் நான்கு வகையாகப் பிரித்து சூத்திரன் என்னும் ஒரு பிரிவு பெரும்பான்மை மக்களை ஏனைய மூன்று பிரிவினருக்கும் அடிமை என்று கொத்தடிமை போடும் மனுவின் சட்டம் மானுடத்துக்கே எதிரானதல்லவா என்றேன் நான்.
முனிவர்கள் மனுவை அணுகி இயற்கைச் சீற்றங்களை எவ்வாறு எதிர்கொள்வது மற்றும் சமூக வாழ்க்கை நெறி முறைகளை எவ்வாறு மக்கள் வகுத்து கொண்டு வாழ்வது என்று கேட்டதற்கு மாமுனி மனு வகுத்து கொடுத்ததே மனுஸ்மிருதி.
யுகங்களுக்கு ஏற்ப மாறுவது மனுஸ்மிருதிங்கறது ஒனக்குத் தெரியாது அந்தந்த காலகட்டத்திற்கும் மக்களின் வாழ்க்கை முறைக்கும் ஏற்ப பல்வேறு யுகங்களுக்கும் மனுஸ்மிருதிகள் உருவாக்கப்பட்டுள்ளன.
பிறப்பொக்கும் எல்லா உயிர்க்கும்னு சொல்ற திருக்குறளுக்கு முன்னயே மனுஷா எல்லாரும் ஒண்ணுதான்னு சரியாச் சொல்லுறது பகவத்கீதை மட்டும்தான் பகவத்கீதையில அத்தனை சமஸ்கிருத சாத்திரங்களுக்கும் சரியான விளக்கம் இருக்கு.
ஒரு மனிதனின் குணத்தின் அடிப்படையில்தான் அவனோட வருணம் தீர்மானிக்கப்படுகிறதே தவிர பிறப்பின் அடிப்படையில் இல்லை பிற்காலத்திலேதான் பிறப்பின் அடிப்படையில வர்ணம் வந்ததே தவிர பகவான் அப்படியெல்லாம் உருவாக்கலே அவரவர் குணத்த அடிப்படையாக் கொண்டதாலே மனுஷாளோட கதிக்கு அவா அவாதான் பொறுப்பே தவிர பகவான் இல்லன்றதயும் பகவானே கீதைல சொல்றார்.
நான் உருவாக்கிய நால்வருணம் அவரவர் குண அடிப்படையிலேயே அமைகிறது பிறப்பின் அடிப்படையில் இல்லைன்னு பகவான் கிருஷ்ணர் சொல்றதாச் சொல்லுறே சரி அடுத்தவாரம் மீண்டும் விவாதிப்போம் என்றேன் நான்.
அப்போ நீ புரிஞ்சத அடுத்த கட்டுரைல எழுது திருக்குறள் மட்டுமல்ல பகவத்கீதையும் உலகப் பொதுமறைதான்ன்னு தலைப்புப் போட்டு ஜோரா எழுதுப்பா என்றார் மகிழ்ச்சியுடன்.
மூவித இயற்கைக் குணங்களுக்கும் அவற்றின் செயல்களுக்கும் ஏற்ப மனித சமூகத்தின் நால்வகைப் பிரிவுகளும் என்னாலேயே ஏற்படுத்தப்பட்டன.
தர்ர நாலாம் சாப்டர்லையே தெளிவா குணத்தின் அடிப்படைன்னு வரையறை கொடுத்த பிறகு ஒம்பதாம் சாப்டர்ல ஒனக்கு சந்தேகம் ஏன் வரணும்?.
அவரவர் பிறப்பினால் ஏற்படும் சத்துவ ரஜ தமோ குணங்களுக்கு ஏற்ப பிராமணர்கள் சத்திரியர்கள் வைசியர்கள் ஆகியோர் என்னென்ன கடமைகள் அல்லது செயல்கள் செய்யவேண்டும் என்பவை பகவானால் வரையறுக்கப்பட்டுள்ளன என்பதாகும்.
இதன் பொருள் நால்வருணத்தாருக்கும் பகவானே என்னென்ன செயல்கள் செய்ய வேண்டும் என்பதையும் அச்செயல்களைச் செய்வதன் மூலமே பகவானை வழிபட்டு வெற்றியடைய முடியும் என்பதையும் பகவானே வரையறுத்துள்ளார்.
நால்வருணத்தாரின் வேலைகளையும் கீதை வரையறுக்கிறது படபடப்பான நண்பர் ஆறு ஸ்லோகங்களையும் படித்துவிட்டு உன் கருத்தைப் பிறகு சொல்லு.
அமைதி சுய அடக்கம் தவம் தூய்மை பொறுமை நேர்மை விவேகம் அறிவு மற்றும் முழுமுதற்கடவுளே அனைத்தையும் கட்டுப்படுத்தும் சர்வவல்லமை கொண்டவர் என்னும் ஆத்திக அறிவு ஆகிய தன்மைகளால் பிராமணர்கள் செயல்படுகின்றனர்.
அந்தணன் அரசன் வணிகன் வேளாளன் என்னும் நான்கு பிரிவுகளையே பிராமணர் சத்திரியர் வைசியர் சூத்திரர் என்று சமன்பாடு செய்யும் முயற்சியை ஆரியர்கள் தொல்காப்பியர் காலம்தொட்டு செய்துவருகின்றனர்.
ஆரியப்பிராமணர்களின் புரட்டு வாதம் முற்றிலும் தவறு என்பதற்கு பகவத்கீதையே சாட்சி மட்டுமல்ல தமிழகத்தில் சூத்திரர் என்று ஒரு வகுப்பாரே இருந்தது இல்லை என்பதையும் பகவத்கீதையின் இச்சுலோகத்திலிருந்து வெளிச்சத்துக்கு வருகின்றது.
பிறப்பின் அடிப்படையிலேயே கீதையில் நால்வருணம் பிரிக்கப்பட்டிருக்கிறது என்பதை கீதைக்கு விளக்கம் எழுதிய அத்வைத மதநிறுவனரும் ஸ்மார்த்த குருவுமான ஆதிசங்கரர் துவைத மதநிறுவனர் மத்துவர் விசிஷ்ட்டாத்வைதம் மதநிறுவனர் இராமானுஜர் பக்தி வேதாந்த சுவாமி பிரபுபாதா உள்ளிட்டோர் தெளிவாக விளக்கம் எழுதியுள்ளனர்.
உலகப் பொதுமறை திருக்குறள் சொல்லும் உலகப் பொதுஅறம் பகவத்கீதையில் தப்பித் தவறி எங்காவது சொல்லப்பட்டிருக்கிறதா என்று இக்கட்டுரையின் இரண்டாம் பகுதியில் காண்போம்.
பொங்கு தமிழர்க்கு இன்னல் விளைத்தால் சங்காரம் நிசமெனச் சங்கே முழங்கு பாவேந்தர் பாரதிதாசன் காலத்தை வென்று நிற்கும் திருக்குறளின் பன்மைத்துவம் திருக்குறள் காலத்தை வென்று நிற்பதன் காரணமே அதன் பன்மைத்துவம்தான்.
அறவழி நிற்கும் சமயங்களைப் பின்பற்றும் சமயிகள் பலரும் குறிப்பாக சமணர் பௌத்தர் சிவனியம் திருமாலியம் உள்ளிட்ட சமயக்கணக்கர்கள் திருக்குறள் தத்தம் சமய அறங்களையே சொல்லுகின்றது என்று உரிமைகொள்ளும் நூற்கள் எழுதியுள்ளனர்.
பல்வேறு சமயக்கணக்கரும் திருக்குறளுக்கு உரிமை கொண்டாட முயல்வது அறம் சார்ந்த விடயங்கள் தவிர அவர்கள் திருக்குறள் அவரவர் சமயக் கருத்துக்களின் சுருக்கம் என்று ஒருபோதும் இழிவு செய்ய முயன்றதுமில்லை.
ஆனால் பிறப்பின் வழியாக மனிதருக்குள் ஏற்றத்தாழ்வுகளைத் திணிக்கும் அறத்திற்குப் புறம்பான நால்வருண சாதிமுறை அமைப்பை அடிப்படையாகக் கொண்டே திருக்குறள் எழுதப்பட்டுள்ளது என்றல்லவா திரு.நாகசாமி அவர்கள் உரிமை கொண்டாடுகின்றார் அதுமட்டுமல்ல அறத்திற்குப் புறம்பான மனுதர்ம சாத்திரங்களின் சுருங்கிய வடிவே திருக்குறள் என்ற திரு.நாகசாமியின் வாதம் அறமே வடிவான திருக்குறளுக்கு அறத்திற்குப் புறம்பான ஆரியச்சாதிச் சாயம்பூசும் கயமைச் செயலன்றி வேறென்ன?
அறத்திற்குப் புறம்பான நால்வருண சாதிமுறைத் திணிப்பை மனுதருமம் என்றுமுள்ள சநாதன தருமம் பாரத மண்ணின் பாரம்பரிய இந்து தரும வாழ்வியல் முறை கீதை சொல்லும் இலட்சிய வாழ்வு என்று பல்வேறு சாயங்களைப் பச்சோந்திபோல் வார்த்தைச் சூதுகளால் மக்களை மூளைச் சலவை செய்து பிராமணர்களின் மேலாண்மையை ஏனையமக்கள் தாங்களே மனமுவந்து ஏற்கச் செய்யும் முயற்சிகளின் ஒரு பரிமாணமே திரு.நாகசாமியின் நூல் திருக்குறளை மனுதருமத்தின் சுருங்கிய வடிவென்றும் ஆரியப் பிராமணனே அறவாழி அந்தணன் என்னும் தெய்வம் என்று திருக்குறளே கூறிவிட்டதாக திரு.நாகசாமி ஏற்ற முயலும் ஆரிய நஞ்சு தமிழர்களின் பொதுப்புத்தியில் ஏறிய பிறகு ஆரியப்பிராமண மனிதப் புனிதர்களுக்குப் பணிவிடை செய்து அடிமையாக வாழ்ந்தால் அடுத்த பிறவியில் மேம்படலாம் என்னும் மனுசாத்திரத்தை எளிதில் இந்திய அரசியல் அமைப்புச் சட்டத்தில் ஏற்றிவிடலாம் அல்லவா?
உயிர் சமத்துவமும் அன்பும் மையநாடியாகக் கொண்டு தமிழ் அறம் படைத்த திருவள்ளுவர் நால்வகைச் சாதியைத்தான் அடிப்படையாகக் கொண்டு தமது திருக்குறளைப் படைத்தார் என்று சொல்லி திரு.நாகசாமி ஆடும் ஆரியக்கூத்து அவர்க்கு முன்னரே திருக்குறளுக்கு உரையெழுதிய பரிமேலழகர் உள்ளிட்ட பல்வேறு ஆரியப் பார்ப்பனர்கள் ஏற்கனவே ஆடித்தீர்த்த ஆரியக்கூத்துகளின் தொல்லெச்சமே இதைத் தப்பும் தவறுமான ஆங்கிலத்திலும் சமற்கிருதத்திலும் எழுதி அவசரக் கோலத்தில் அள்ளித் தெளித்தது நகைப்புக்குரியது.